SARL NUUS SONDAG 10 APRIL 2011 U luister na ZS6SRL, die amptelike 
radiostasie van die Suid-Afrikaanse Radioliga, die nasionale vereniging vir am- 
ateurradio in Suid-Afrika, met 'n nuusbulletin wat elke Sondag om 08:15 SAT 
in Afrikaans en om (08:30 SAT in Engels uitgesaai word. Oudio is ook beskik- 
baar via die internet by www.sarl.org.za. Klik op 'ARMT' en volg die skakels 
SOOS aangedui. Let asseblief op: Vir oudio via Echolink, koppel met ZSOJPL- 
R. Hierdie en vorige bulletins kan van www.sarl.org.za afgelaai word en u kan 
ook daar inteken om toekomstige bulletins per e-pos te ontvang. U nuusleser is 
(naam en roepsein), op 145,725 MHz vanuit Pretoria, met herleidings op 7,066 
en 3,695 MHz ESB. (Ander nuuslesers verander soos toepaslik.) In die nuus 
vandag: SARL-AJV OP LUG NUWE REGULASIES KRY EERS DIE FEITE 
KAAPSTADSE RTA-PROGRAM NOU BESKIKBAAR KRAGLYNKOMMU- 
NIKASIE WEER IN KOLLIG U luister na ZS6SRL. Bly ingeskakel vir meer 
besonderhede oor hierdie en ander belangrike en interessante nuusitems. SARL- 
AJV OP LUG As u nie volgende Saterdag die SARL-AJV kan bywoon nie, kan 
u nogtans die verrigtinge op die lug en via Echolink volg. Uitsending begin 
net voor 09:00 op 7 082 kHz en 14 250 kH7. In Gauteng kan u ook inluis- 
ter op 145,750 MHz. Die herleiding word deur die Magalies-Amateurradioklub 
moontlik gemaak. NUWE REGULASIES Die SARL behou steeds kontak met 
verskillende persone in OKOSA oor regstellings aan die gepubliseerde regulasies. 
Die konferensie van OKOSA oor die digitale dividend het egter verskeie rolspel- 
ers uit die kantoor gehou, sodat dit moeilik was om enige skriftelike bevestiging 
te verkry. Die beampte wat lisensiehernuwings hanteer, het telefonies bevestig 
dat soos sake nou staan, kan huidige klas B-lisensiehouers oor 25 jaar oud hulle 
ZU-lisensies soos voorheen hernu vir die volgende twee jaar. Hy raai hulle egter 
aan om in hierdie tweejaartydperk n klas A-lisensie te verkry. KRY EERS 
DIE FEITE Besprekingsforums op die web bied gewoonlik interessante inligt- 
ing en besprekings, maar forumbydraes is egter oor die algemeen die mening of 
persepsie van die skrywer en nie noodwendig die feite nie. Dit geld ook vir die 
SARL-forums. Onthou dat mense wat tot die forums bydra, nie noodwendig 
ten volle ingelig is of van die jongste verwikkelings weet nie. Hulle dra dus hulle 
eie menings oor. Wat die SARL betref, word amptelike inligting versprei via 
Sarl-Nuus en op die tuisblad van die SARL-webwerf. Inligting wat spesifiek 
vir lede bedoel is, word ook oorgedra in n nuwe gleuf op SARL VANDAG op 
die webblaaie slegs vir lede. 'Tans is die nuwe radioregulasies wat verskyn het, 
beskikbaar vir aflaai, en ook n opname van verlede naweek se Presidentsnet. An- 
der nuttige inligting verduidelik hoe n klub self Klas B-eksamens kan aanbied, 
hoe die SI metrieke stelsel werk en die korrekte afkortinge vir metrieke eenhede. 
SARL-lede klik op die boonste regterhoek van die tuisblad op “Members Only 
en druk Enter. KAAPSTADSE RTA-PROGRAM NOU BESKIKBAAR Die Ra- 
diotegnologie in Aksie-simposium vind Saterdag 7 Mei in Kaapstad plaas. Die 
lokaal is die Kaapse Skiereiland se Universiteit van Tegnologie, Bellville-kampus. 
Besoek www.sarl.org.za en klik op RTA. Op die program is n bespreking oor 
hoe ouer amateurs meer plesier uit amateurradio kan put. Kom hoor hoe werk 
FPGA die veldprogrammeerbare deurlaat-antennenet. Die aanbieding behels 
n eenvoudige verduideliking van FPGA, sy voordele, waar mens dit kan gebruik 


in amateurtoerusting en hoe om weg te val met FPGA. As u in die Wes-Kaap 
woon, moet u nie hierdie jaarlikse SARL-gebeurtenis misloop nie. 


ARISSAT-1 VIER S0E HERDENKING VAN EERSTE RUIMTEVLUG 
Die ARISSat-1-satelliet, tans nog in die Internasionale Ruimtestasie, gaan 
aangeskakel word en met n buite-antenna die 50e herdenking van Joeri 
Gagarin se eerste bemande ruimtevlug vier. Uitsendings begin Maandag 11 
April 2011 om 14:30 UTC en gaan voort tot 10:30 UTC op 13 April 2011. Die 
sonpanele is tans toe en die satelliet word net deur die aanboordbattery in 
laekragmodus bedryf. Uitsendings sal dus n kringloop wees, AAN vir 40-60 
sekondes en AF vir 2 minute. FM-uitsendings op 145,950 MHz volg n kringloop 
tussen stem-ID, gekose telemetriewaardes, 24 internasionale groetboodskappe 
in 15 tale en SSTV-beelde ofte wel stadigeskandering-TV-beelde. Een van 
die boodskappe sal n gesprek wees tussen Joeri Gagarin en grondbeheer. 
Die GG-uitsending op 145,919 MHz is roepsein-ID, gekose telemetrie en die 
roepseine van persone wat aktief by die ARISS-program betrokke is. AMSAT 
reik herdenkingsertifikate uit aan diegene wat die uitsendings opvang en n 
€-pos stuur aan gagarin@arissat1.org of yuri@arissat1.org met u naam of groep, 
beskrywing van wat u gehoor het en die UTC wanneer u dit gehoor het. Dit 
sal besonder nuttig wees as u die batteryspanning en die UTG aanteken. Stuur 
n verslag aan SA AMSAT by saamsat@intekom.co.za en u kan die gelukkige 
wenner wees van die SumbandilaSat-eerstedagkoevert wat die Poskantoor op 
1 April uitgereik het. Meer besonderhede op www.amsatsa.org.za. Sluit n 
klankopname in indien moontlik. Die BPSK-uitsendings op 145,920 MHz 
gebruik n nuwe 1kBPSK-protokol ontwikkel deur Phil Karn, KA9@, en kan 
in laeseintoestande gelees word. Die BPSK-data versend satelliettelemetrie. 
n Gratis klankkaart-demodulator vir grondstasies en vertoonsagteware sal 
beskikbaar wees. Hou www.amsatsa.org.za dop vir besonderhede oor wanneer 
dit beskikbaar word. Die lineëre sendontvanger sal nie tydens hierdie gebeurte- 
nis aktief wees nie. Roscosmos het aangekondig dat die satelliet tydens die 
volgende “ruimtewandeling” in Julie vanjaar in n wentelbaan geplaas word. 
KRAGLYNKOMMUNIKASIE WEER IN KOLLIG In die afgelope week het 
SARL-raadslid Hans van de Groenendaal, ZS6GAKV, die SARL verteenwoordig 
by n gesamentlike vergadering van drie tegniese komitees van die SABS vir die 
bespreking van n voorgestelde nuwe standaard vir die gebruik van kraglynkom- 
munikasie (PLC) vir die beheer van die kragnet, meting en die sogenaamde 
slimnetwerktoepassings. Eskom en sommige verskaffers staan die bekragtiging 
van Suid-Afrikaanse Nasionale Standaard SANS 50065-1 teen omdat hulle 
van mening is dat die Standaard nie voldoen aan al Eskom en moontlik 
ook metrorade se vereistes vir die bestuur van die kragnet nie. Eskom wil 
frekwensies tot by 500 kHz gebruik, maar die standaard dek slegs toepassings 
tussen 3 kHz en 148,5 kHz. Spesifikasies tussen 148 kHz en 500 kHz moet nog 
wêreldwyd gekoërdineer word. Die onderskeie rolspelers in die bedryf het geen 
eenstemmigheid nie. Een van die argumente is dat die band tussen 3 kHz en 2 
MHZ oorweeg moet word vir kraglynkommunikasie vir elektrisiteitsnutsonderne- 
mings, omdat nuwe ontwikkelings in slimnetwerktoepassings hierop dui. Daar 


behoort geen teenspraak te wees nie omdat alle toerusting moet voldoen aan 
CISPR 22, wat gebruikers van die radiospektrum sal beskerm. Amateurradio 
het twee toewysings in dié spektrum, naamlik die nuwe 135,7-137,8 kHz en 
1810 tot 1850 kHz. Dit word tans oorweeg om die 50065-1-standaard in Europa 
te hersien. Daar is besluit om verskillende studies te onderneem, wat die 
frekwensiespektrumbeheergroep van OKOSA sal insluit. Die gesamentlike 
komitee vergader middel Junie weer. Hoewel breëband-kraglynkommunikasie 
steeds in die verte wink, was daar nog geen verdere vordering nie. Die SARL 
hou sake fyn dop. NUWE LEDE Ons verwelkom vandeesweek vir Dennis van 
Blerk, ZS1TGC, en Anthony van Tonder, ZS1AB, by die SARL. Ons vertrou dat 
julle verbintenis met ons wedersyds voordelig sal wees. Dit bring ons ledetal op 
1 529 te staan. VOORTPLANTINGSVERSLAG: BEPROEF 10 METER DIÉ 
WEEK Hannes Coetzee is nie vandeesweek beskikbaar nie. Hans, ZS6GAKV, 
berig dat geomagnetiese toestande stil is. Die plaaslike HF-frekwensies is 
onstabiel in die omgewing van die maandelikse gemiddelde voorspelde waardes. 
Daar is vooruitsigte op redelike voortplantingstoestande oor die volgende paar 
dae; bedryfsfrekwensies kan afwyk van die voorspelde maandelikse gemiddelde 
vir HF. n Aantal aktiewe areas is sigbaar op die sonneskyf. Die meeste van 
hulle is magneties stil, maar een het die potensiaal om C-klas X-straal-vlamme 
te ontwikkel. Straling is onwaarskynlik. n Koronagaatjie op die sonneskyf 
behoort hierdie naweek geo-effektief te word. Die verwagte sonvlektelling vir 
die week is 97. Openinge na die VSA-ooskus op 10 meter word voorspel vir 
die laatmiddag en vroegaand, terwyl 15 meter waarskynlik beter sal werk vir 
kontakte met die VSA se weskus. Vir Europa word die beste resultate in die 
laatmiddag verwag met die beste openinge op 10, 15 en 20 meter rondom 18:00. 
Die 20-meterband sal na verwagting tot lank na 22:00 goeie resultate oplewer. 
Om stasies in Australasië op te vang, sal mens vroeg moet opstaan. Die beste 
toestande op 15 m sal waarskynlik by ons plaaslike sonsopkoms voorkom. 
Plaaslik sal 40 m goeie kommunikasie oor mediumafstande moontlik maak, 
terwyl 20 m bedags die voorkeurfrekwensie is tussen Kaapstad en Johannesburg. 
80 m is steeds die beste frekwensie na sononder. 30 m kan vir die digitale en 
gelykgolfentoesiaste baie lonend wees met openinge na verskeie dele van die 
wêreld. Besoek gerus www.spaceweather.co.za vir meer inligting. DAGBOEK 
VAN GEBEURE 11 April ARISSat-1-satellite vier 50e herdenking van Joeri 
Gagarin se eerste bemande ruimtevlug. 15-16 April SARL Se Nasionale 
Konvensie by die Vaal Universiteit vir Tegnologie. 7 Mei RTD in Kaapstad 
18 Junie kursus in programmering in Windows in Gauteng. Bespreek by 
www.sarl.org.za. SARL-Nuus nooi klubs en individue om nuusbrokkies wat 
radioamateurs en kortgolfluisteraars sal geniet, in te stuur. Stuur dit indien 
moontlik in beide Engels en Afrikaans, na www.sarl.org.za/newsinbox.asp, 
nie later as die Donderdag voor uitsending nie. Die SARL nooi u ook om te 
luister na die program Amateurradio VANDAG wat om 10:00 SAT op 145,750 
MHG in die Pretoria-gebied uitgesaai word, met herleidings op 7 082, 7 205 en 
17 750 kHz. Daar is ook 'n potgooi-uitsending deur ZS6RO. Vir oudiostrome 
en Echolink deur ZS6FOS, besoek www.sarl.org.za, klik op `'ARMI en volg 
die skakels. `n Heruitsending vind Maandagaande om 18:30 SAT op 3 280 


kHz plaas. Sentech borg die uitsendings op die nie-amateurfrekwensies. U 
het geluister na n bulletin van die Suid-Afrikaanse Radioliga, saamgestel deur 
Hester van der Walt. Dankie dat u geluister het. 73. /EX 


